Sascha Ley

D'Sascha Ley, gebuer den 13. September 1967 zu Saarbrécken, ass eng däitsch-lëtzebuergesch Schauspillerin, Komponistin a Sängerin.

 Liewen a Karriär

D'Sascha Ley huet hir Kandheet bis 11 Joer tëscht Lëtzebuerg an Däitschland verbruecht, an ass duerno an der Stad Lëtzebuerg opgewuess.

Nieft dem Gesank an dem Schauspill gëtt si sech an de leschte Joren och ëmmer méi mat der Kompositioun, dem Schreiwen a geleeëntlech der Dramaturgie-Regie fir Danztheaterproduktiounen of.

2005 gouf si op der Berlinale als European Shooting Star fir Lëtzebuerg designéiert, 2004 krut si de Präis fir déi bescht Interpretatioun vun de More Songs For Life vun der Aids-Hëllef-Initiativ.

2009 ass si mat hirem Trio KALIMA mat dem Prix du public vum Tremplin JAZZ d'Avignon ausgezeechent ginn.

Zanter hirem éischte selwerkomponéierten Album "Travelling Light" 2007 huet d'Sascha Ley sechs Album produzéiert a verëffentlecht, a war op weideren als guest singer present.

Filmer (Auswiel)
Kino

Little Duke, vum Andy Bausch (2022) 
Strangers, vum Eric Lamhène (2021) 
Maret, vum Laura Schroeder (2021) 
Endstatioun, vum François Baldessare (2021) 
Cosmodrama, vum Philippe Fernandez (2015) 
Fieber, vum Elfi Mikesch (2014)
Hannah Arendt, vum Margarethe von Trotta (2012)
House of Boys, vum Jean-Claude Schlim (2009)
Lettres de Julia, vum Isabelle Costantini (2009)
Räuberinnen, vum Carla Lia Monti (2008)
You for me, vum Cyrus Nevshad (2007)
Time for new heroes, vum Christian Neumann (2007)
Deepfrozen, vum Andy Bausch (2005)
La Revanche, Andy Bausch (2004)
Autobahnraser, vum Michael Keusch (2004)
De tweeling, vum Ben Sombogaart (2002)
CQ, vum Roman Coppola (2001)
Shadow of the Vampire, vum Elias E. Merhige (1999)
8½ Women, vum Peter Greenaway (1998)
Back in Trouble, Andy Bausch (1997)
D'Sandauer als (Alexandra Ley), vum Christian Delcourt (1994)
Schacko Klak als (Alexandra Ley), vum Paul Kieffer a Frank Hoffmann (1989)
Van Drosselstein vum Andy Bausch (1983)

Tëlee

Tatort "Teufel im Leib", H.C. Blumenberg (2004)
De nouvelles vies, Stéphane Kurc (2004)

Musek
Souwuel am Gesank wéi och an hire Kompositioune beweegt sech d'Sascha Ley fléissend tëscht Jazz, fräier Improvisatioun, imaginärem Folklor, dem Chanson a geleeëntlechem Flirt mat zäitgenëssescher Musek.

Si huet bei der hollännescher Sängerin Reinette van Zijtveld un der DJAM Jazz School zu Amsterdam a spéider zu Kenny Seymour an um Conservatoire vun der Stad Lëtzebuerg studéiert, gefollegt vu Stagen a Masterclass mam Meredith Monk, Gabriele Hasler, Sainkho Namtchylak, Shelley Hirsch a Frank Köllges. Um Jazz India Vocal Institute zu Mumbai huet si ënner der Leedung vun Dhanashree Pandit-Rai Ablécker an de klasseschen Hindustanesche Gesank kritt.

D'Sascha Ley séngt a komponéiert fir hir eege Pojeten an op Optrag fir Filmmuseken, Radio a Studio.

Discographie

 1999: Heute Abend: Lola Blau
 2001: Mutant Standards 
 2007: Travelling Light
 2010: Kalima 
 2013: Everything Within  | Neuklang
 2015: The Wee Hours 
 2019: It's Alright To Be Everywhere  | JazzHausMusik
 2021: Saluti a Peppino (Georg Ruby Village Zone feat. Sascha Ley) | JazzHausMusik
 2022: In Between | JazzHausMusik

 Gielchen 
 Chevalier vum Ordre de Mérite du Grand-Duché de Luxembourg (Promotioun 2013)
 Kuckt och 
 Lëscht vu Filmschauspiller
 Lëscht vu lëtzebuergesche Schauspiller a Schauspillerinnen

 Um Spaweck 
 Websäit vun der Sascha Ley
 Sascha Ley & Laurent Payfert Musekssäit
 Vita und Bilder bei Neue Pegasus

Kategorie:Lëtzebuergesch Filmschauspillerinnen
Kategorie:Lëtzebuergesch Theaterschauspillerinnen
Kategorie:Lëtzebuergesch Sänger
Kategorie:Jazzsänger
Kategorie:Chansonsängerinnen
Kategorie:Gebuer 1967
Kategorie:Chevalier de l'Ordre de Mérite du Grand-Duché de Luxembourg